Në bazë të Konkluzionit të Qeverisë së Republikës së Serbisë mbi pranimin e Programit të masave mbi ndarjen dhe shfrytëzimin e mjeteve për subjektet ekonomike në pronësi private për vitin 2024, në komunat Preshevë, Bujanoc dhe Medvegjë, 05 numër 401 – 6850/2024 të datës 25.07.2024, Shërbimi i Trupit Koordinues i Qeverisë së Republikës së Serbisë për komunat Preshevë, Bujanoc dhe Medvegjë (në tekstin e mëtejshëm: Shërbimi i Trupit Koordinues), më datë 05.08.2024,

shpall

**KONKURS**

për ndarjen e mjeteve për subvensione subjekteve ekonomike në pronësi private për

vitin 2024, në komunat Preshevë, Bujanoc dhe Medvegjë

**I VLERA E MJETEVE**

Konkursin e realizon Shërbimi i Trupit Koordinues për ndarjen mjeteve në vlerë të përgjithshme prej 34.000.000,00 dinarë, dhe atë për komunën e Preshevës në vlerë prej 13.090.000,00 dinarë, për komunën e Bujanocit në vlerë prej 14.110.000,00 dinarë dhe në komunën e Medvegjës në vlerë prej 6.800.000.00 dinarë.

Me mjetet e caktuara do të financohen masat e mëposhtme:

1. për Masën I, përkatësisht për bashkëfinancimin e projekteve të sipërmarrësve që kanë tendencë për rritje dhe punësime të reja, në masën 40% për sipërmarrësit nga shuma totale e mjeteve të ndara për secilën komunë veçmas;
2. për Masën II, përkatësisht për bashkëfinancimin e projekteve të biznesit të vogël në përputhje me Rregulloren për Dhënien e Ndihmës Shtetërore 13/10, 100/11, 91/12, 37/13, 97/13, 119/ 14, 23/21 - rregullorja tjetër, 66/21 - rregullorja tjetër 99/21 - rregullorja tjetër, dhe 20/23 - rregullorja të tjera), të cilat në përputhje me Ligjin për Kontabilitetin (“Gazeta Zyrtare e RS” nr. 73/19 dhe 44/21 – ligj tjetër) klasifikohen në shoqëri tregtare mikro dhe të vogla (në tekstin e mëtejmë: shoqëri tregtare mikro dhe të vogla), të cilat kanë tendencë të rriten dhe të bëjnë punësime të reja, të gjitha në përputhje me Rregulloren mbi Rregullat dhe Kushtet për Dhënien e Ndihmës me Vlera të Vogla (ndihma de minimis) (" Gazeta Zyrtare e RS”, nr. 23/21) në shumën prej 60% për ndërmarrjet mikro dhe të vogla ekonomike, në raport me shumën totale të mjeteve të ndara për secilën komunë veçmas;

Masa I

Mjetet e ndara për Masën I arrijnë në 13,600,000,00 dinarë dhe do të ndahen ndërmjet komunave në raport me përqindjen e shpërndarjes së mjeteve totale për këtë qëllim ndërmjet komunave.

Fondet e pashpenzuara nga Masa I do të shpërndahen në kuadër të Masës II.

Mjetet e ndara për Masën II arrijnë në 20.400.000,00 dinarë dhe do të shpërndahen ndërmjet komunave në raport me përqindjen e shpërndarjes së mjeteve totale për këtë qëllim ndërmjet komunave.

Qëllimi i konkursit është financimi i pajisjeve/makinave për subjektet afariste që plotësojnë kushtet e këtij konkursi.

Shërbimi i Trupit Koordinues do të bashkëfinancojë deri në 70% (neto) të kostove (pa tatimin mbi vlerën e shtuar) të prokurimit për masën I dhe masën II nga pika 1.3, për kompanitë vogla dhe të mesem dhe sipërmarrësit.

Kostot nuk përfshijnë tatimin mbi vlerën e shtuar, pagesa e të cilit është vetëm përgjegjësi e aplikantit.

**II KUSHTET E KONKURSIT**

Të drejtën e shfrytëzimit të mjeteve të pakthyeshme kanë subjektet afariste të regjistruara në Agjencinë për Regjistrat e Bizneseve, edhe atë:

1. personat juridikë të kategorizuar si shoqëri mikro dhe të vogla ekonomike;
2. sipërmarrësit;

të cilët janë të regjistruara për fushat e prodhimit dhe shërbimeve në sektorët, B - miniera, C - industri përpunuese, D - furnizim me energji elektrike, gaz, avull dhe klimatizim, E - furnizim me ujë, menaxhim me ujërat e zeza, kontroll të proceseve të largimit të mbetjeve dhe aktivitete të ngjashme dhe F - ndërtimtari (sipas klasifikimit të veprimtarive në përputhje me Rregulloren e Klasifikimit të Veprimtarive (“Gazeta Zyrtare e RS”, numër 54/10)) dhe në uebfaqen e Institutit të Statistikave të Republikës (www.stat.gov.rs) dhe me seli në territorin e komunave të Preshevës, Bujanocit dhe Medvegjës. Fonde të jashtëzakonshme mund të ndahen edhe në sektorin G - kur përveç tregtisë me shumicë dhe pakicë, një ndërmarrje ka në veprimtarinë e saj edhe aktivitete prodhuese dhe me atë rast është e nevojshme të dorëzohen fotografitë e repartit, makinerive ekzistuese ose mekanizimit, si dhe kartelat e mjeteve fikse për to, 3 fatura për mallrat apo punët e dorëzuara të periudhës së mëparshme. Në sektorin G, fondet nuk mund të përdoren drejtpërdrejt për aktivitete tregtare, si blerja e mjeteve të dorëzimit të pajisjeve për objektet tregtare dhe të ngjajshme.

**Mjetet e pakthyeshme nuk janë të destinuara për:**

1. aktivitetet dhe projektet për të cilat tashmë është miratuar një lloj ndihme shtetërore;
2. mjetet e përhershme qarkulluese;
3. projektet e fermave bujqësore individuale të regjistruara;
4. projektet që kanë të bëjnë me partitë politike;
5. projektet që kanë të bëjnë me:

a. industrinë e duhanit;

b. prodhimin e pijeve alkoolike të distiluara;

c. bastore dhe lojëra të fatit;

d. armë dhe municione;

1. kryerja e shërbimeve të regjistruara në sektorët prej: A - bujqësi, H - transport dhe magazinim; I- shërbimet e akomodimit dhe ushqimit; J-informacion dhe komunikim; K- aktivitetet financiare dhe të sigurimit; L- veprimtari afariste me pasuri të paluajtshme; M - veprimtari profesionale, shkencore, inovative dhe teknike; N - veprimtaritë e shërbimeve administrative dhe ndihmëse; O- administrata shtetërore dhe mbrojtje; sigurimet shoqërore të detyrueshme; P- arsimi; Q - mbrojtja shëndetësore dhe sociale; R - art; argëtim dhe rekreacion; S - aktivitete të tjera shërbimi; T - veprimtaria e amviserisë si punëdhënës; veprimtaria e amviserive që prodhojnë mallra dhe shërbime për nevojat e tyre; U - veprimtaritë e organizatave dhe organeve eksterritoriale në Klasifikimin e Veprimtarive (uebfaqja e Institutit Republikan të Statistikave, www.stat.gov.rs).

Vërejtje: mundësi të jashtëzakonshme për ndarjen e mjeteve edhe në sektorin G - kur përveç tregtisë me shumicë dhe pakicë, kanë kompanitë të cilat në veprimtarinë e tyre afariste kanë veprimtarinë prodhuese dhe me atë rast është e nevojshme të dorëzohen fotografitë e repartit, makineritë apo mekanizmat egzistues, si dhe kartelat e mjeteve themelore për to, tri fatura për mallrat e dorëzuara apo punëve nga periudha e mëparshme.

Të drejtën për shfrytëzimin e mjeteve të pakthyeshme kanë paraqitësit e kërkeseave të cilat parashohin këtë kushte:

а) kushtet themelore

1. ta kenë dorëzuar formularin e plotësuar të aplikimit të Shërbimit të Trupit Koordinues me dokumentacionin e nevojshëm në përputhje me këtë program dhe konkursin e publikuar;
2. që për të njëjtat qëllime nuk kanë përdorur fonde inkurajuse që vijnë nga buxheti i Republikës së Serbisë, buxheti i vetëqeverisjes lokale ose organizatave donatore;
3. të kenë të siguruar fondet e tyre për bashkëfinancimin e projektit (shlyerjen e detyrimeve nga fondet individuale për blerjen e pajisjeve me anë të lëshimit ose kompensimit nuk është e lejuar);
4. të kenë të shlyera detyrimet në bazë të tatimit dhe kontributeve;
5. të kenë të shlyera të gjitha detyrimet në bazë të taksave lokale;
6. të jenë në pronësi shumicë private;
7. të jenë të regjistruar në Agjencinë për Regjistrat e Bizneseve; që brenda një viti para paraqitjes së kërkesës, nuk iu është shqiptuar masa e plotëfuqishme e ndalimit të kryerjes së veprimtarisë;
8. të ekzistojë dhe veprojë për të paktën tri vjet në territorin e komunave të Preshevës, Bujanocit ose Medvegjës - që selia e ndërmarrjes duhet të jetë në territorin e komunave Preshevë, Bujanoc ose Medvegjë të paktën nga viti 2021 (të kenë raporte financiare mbi veprimtarinë për tre vitet e fundit – 2021, 2022 dhe 2023;
9. që deri në ditën e paraqitjes së kërkesës të kenë të paktën dy të punësuar për një periudhë të pacaktuar kohore (vërtetim është formulari i aplikimit M4 dhe/ose MA);
10. që llogaria e parashtruesit të kërkesës nuk është bllokadë në periudhën prej 1 janarit 2024;
11. që ndaj tyre nuk është nisur procedurë e falimentimit apo procedurë e likuidimit;
12. që nuk janë në vështirësi, ndërsa sipas definicionit të mëposhtëm:

Një subjekt ekonomik në vështirësi është ai subjekt ekonimik i cili nuk është në aftë të parandalojë humbjet me fondet e veta, fondet e pronarëve/aksionarëve ose kreditorëve të tij ose fonde nga burime të tjera në treg dhe që pa ndërhyrjen e shtetit, do të kërcënonte mbijetesën e tij në afat të shkurtër ose të mesëm.

Subjekti afarist është në vështirësi:

- nëse përgjegjësia për borxhet e tij është e kufizuar dhe ka humbur më shumë se gjysmën e kapitalit bazë, nga i cili në 12 muajt e fundit ka humbur më shumë se një të katërtën e kapitalit bazë;

- nëse të paktën një person është përgjegjës për borxhet e tij pafundësisht dhe nga pasqyrat financiare rezulton se kapitali i tij është zvogëluar për më shumë se gjysma, nga të cilat më shumë se një e katërta e kapitalit ka humbur në 12 muajt e fundit;

- nëse i plotëson kushtet për hapjen e procedurës së falimentimit.

Subjekti afarist është në vështirësi dhe nëse nuk plotësohet asnjë nga kushtet nga paragrafi 1 i kësaj pike, nëse ka tregues të dukshëm që tregojnë se është në vështirësi, si rritja e humbjeve, zvogëlimi i të ardhurave totale, rritja e stokut, kapaciteti i tepërt, reduktimi i rrjedhave monetare, rritja e borxhit, rritja e kostove të interesit dhe rënia ose zero vlera neto e pronës. Në vështirësitë më të mëdha është një subjekt afarist që nuk është në gjendje të paguajë (insolvent) ose për të cilin janë hapur procedurat e falimentimit.

b) kushtet specifike

Një subjekt ekonomik nga territori i një komune mund të paraqesë maksimum një paraqitje të propozimit të projektit për financim e projektit.

Subjektet afariste që kanë marrë fonde në konkursin e shpallur në bazë të Programit të masave për ndarjen dhe përdorimin e fondeve për subvencione për kompanitë private në vitin 2019, 2020, 2021, 2022 dhe 2023 në komunat Preshevë, Bujanoc dhe Medvegjë, nuk kanë të drejtë të aplikojnë për këtë konkurs. Përndryshe, paraqitja e tyre do të refuzohet si е palejauar.

Subjektet e ekonomike që kanë marrë mjete të pakthyeshme për subvencionet në konkursin e Shërbimit të Trupit Koordinues të vitit 2012, 2013, 2014, 2015, 2016, dhe 2018 kanë të drejtë të aplikojnë për konkursin e vitit 2024.

Me rastin përzgjedhjes së paraqitjeve përparsi do t`i jepet subjekteve ekonomike që nuk kanë marrë mjete të pakthyeshme për subvensione në konkursin e Shërbimit të Trupit Koordinues.

Aplikacionet e subjekteve ekonomike kundër të cilit udhëhiqet procedurë gjyqësore për mospërmbushjem të detyrimeve sipas Kontratës me Shërbimin e Trupit Koordinues të Qeverisë së Republikës së Serbisë për komunat Preshevë, Bujanoc dhe Medvegjë, mbi ndarjen e subvencioneve në bazë të konkurseve të mëparshme, do të refuzohen si të palejuara.

c) Kuadri financiar

Shërbimi i Trupit Koordinues do të bashkëfinancojë deri në 70% (neto) të kostove (përjashtuar taksën e vlerës së shtuar) të prokurimit për masën I dhe masën II nga pika 1.3, për ndërmarrjet mikro dhe të vogla ekonomike dhe sipërmarrësit.

Kostot nuk përfshijnë taksën e vlerës së shtuar, pagesa e së cilës është përgjegjësia e vet aplikuesit.

Mjetet e pakthyeshme jepen në përputhje me qëllimin e fondeve të përmendura në pikën 1.3, si vijon:

a) Sipërmarrësit aplikojnë për alokimin e fondeve sipas kritereve të mëposhtme:

1. Sipërmarrësit që nuk kanë detyrimin të mbajnë libra biznesi (paushallët) mund të aplikojnë për fonde në shumën maksimale deri në 2.000.000,00 dinarë. E rëndësishme për ndarjen është mesatarja e të ardhurave neto të realizuara në periudhën e dy viteve të kaluara, në shumën e dyfishtë të fondeve të kërkuara.

2. Sipërmarrësit që mbajnë librat e biznesit nën sistemin e kontabilitetit me dy hyrje mund të aplikojnë deri në shumën maksimale 3.000.000,00 dinarë në të njëjtat kushte si sipërmarrësit me tatim paushall, me kusht që përveç dyfishit të shumës së të ardhurave ata mund të kenë dyfishin e vlerës së pasurive të pashkruara gjegjësisht të mjeteve të përhershme.

b) ndërmarrjet mikro dhe të vogla ekonomike dhe sipërmarrësit nga fusha e industrisë së përpunimit, industrisë së ndërtimit, industrisë së riciklimit, të cilat janë kryesisht të angazhuara në prodhim, aplikojnë për ndihmë financiare në shumën maksimale:

1) në vlerën deri në 3.000.000,00 dinarë, pa tatimin mbi vlerën e shtuar, për projektet për blerjen e pajisjeve me qëllim të rritjes së kapacitetit të prodhimit ekzistues, rritjes së produktivitetit dhe cilësisë ose sigurimin e një faze më të lartë të përpunimit të produktit;

2) në vlerë deri në 3.000.000,00 dinarë, pa përfshirë taksën e vlerës së shtuar, për projektet për blerjen e pajisjeve për prodhimin e produkteve të reja, produkte me vlerë të shtuar bruto më të lartë, rritje të mundësive të eksportit, gjegjësisht zëvendësimin e eksportit ose zgjerimin e tregut të shitjeve ose përmirësimin e pozicionimit të tregut, prokurimi i pajisjeve për prodhimin e paketimit të produkteve të reja ose paketimit të produkteve të reja, prokurimi i pajisjeve për zbatimin e shërbimeve të regjistruara në sektorët B deri F (G) të Klasifikimit të Veprimtarive.

Subjektet afariste janë të detyruara të financojnë shumën e mbetur të fondeve nga burimet e tyre, nga fondet që nuk vijnë nga buxheti i Republikës së Serbisë, nga buxheti i vetëqeverisjes lokale ose organizatave donatore. Fondet individuale për projekte të bashkëfinancimit duhet të sigurohen në të holla. Shlyerja e detyrimeve nga fondet e veta për blerjen e pajisjeve me cesion ose kompensim nuk është e lejuar. Shuma e ndihmës së pakthyeshme të aprovuar nuk mund të jetë më e vogël se 300.000,00 dinarë, pa tatimin e vlerës së shtuar.

Fondet do të përdoren në mënyrë që Shërbimi i Trupit Koordinues të bëjë pagesa direkte me profaturë tek furnizuesi ose furnitori, i zgjedhur nga shfrytëzuesi i fondeve.

Fondet për realizimin e masës nuk mund të përdoren për: detyrimet e mbetura në bazë të takasve dhe tatimeve, kredive dhe kësteve për shlyerjen e kredisë; kostot e garancioneve, polisat e sigurimit, intereset, kostot e operacioneve bankare, trajnimet, çertifikimi i produkteve, diferencat e kursit të këmbimit; kostot doganore dhe administrative, kreditimi i palëve të treta, shërbimet e këshillimit, kostot e hartimit të propozimeve të projektit dhe mbledhja e dokumenteve për të aplikuar për konkurs, kostot e transportimit të pajisjeve, kostot e ekspertizës, trajnimin e punonjësve dhe shërbimeve të tjera të lidhura me projektin.

Investimet fillestare dhe vendet e reja të krijuara të punës në lidhje me këto investime duhet të jetësohen në të njëjtën zonë, përkatësisht rajon, për të paktën tre vjet pas përfundimit të projektit.

**III DOKUMENTACIONI I NEVOJSHËM**

1. Formulari i aplikimit i plotësuar saktë, i vulosur dhe i nënshkruar - Formulari numër 1A ose 1B; Formulari i aplikimit duhet të përmbajë domosdoshmërisht numrin e punonjësve të rinj që do të punësohen - përndryshe, aplikacioni do të refuzohet si i paplotë;
2. Deklaratë me shkrim e nënshkruar dhe e vulosur për pranimin e kushteve për ndarjen e fondeve - Formulari numër 2;
3. Lista e regjistrimit të mjeteve themelore më datë 31 dhjetor v.2023;
4. Formulari i plotësuar, nënshkruar dhe vërtetuar i kostos së projektit me strukturën bashkëfinancuese të parashtruesit të Paraqitjes, duke treguar burimet e fondeve për bashkëfinancimin e projektit - Formulari nr. 3;
5. Aryetim me të cilin shpjegon se si pajisjet e blera do të kontribuojnë në reduktimin e konsumit të energjisë për njësi të prodhimit dhe të cilat detyrimisht duhen të përmbajnë:
6. Në rast të ndryshimit të pajisjeve egzistuese:

* karakteristikat teknike të pajisjes së re që është lëndë e prokurimit, si dhe atyre ekzistuese me të dhënat e detyrueshme për konsumin e energjisë për njësi të prodhimit ose në baza vjetore dhe numrin e orëve të punës gjatë vitit;
* nëse pajisja shënohet me një klasë ose me disa etiketa të tjera të efikasitetit të energjisë, është e detyrueshme të tregohen të dhënat për pajisjet ekzistuese dhe të reja;
* masat e avansimit të efikasitetit të energjisë në prodhim të cilat do të merren së bashku me instalimin e pajisjeve të reja;

1. Në rast instalimi të pajisjeve të reja;

- karakteristikat teknike të pajisjeve të reja që janë subjekt i prokurimit;

- nëse pajisja shënohet me një klasë ose me ndonjë etiketë tjetër të efiçencës së energjisë, është e detyrueshme të theksohet e dhëna;

- masat për të përmirësuar efikasitetin e energjisë në prodhimin që do të ndërmerren me instalimin e pajisjeve të reja;

Për prokurorimin e pajisjeve të përdorura, efiçenca energjike duhet në mënyrë të detajuar që të arsyetohet, edhe atë duhet ta bëjë blerësi dhe shitësi i pajisjes; Në rast të blerjes së pajisjeve të reja, efiçenca energjike konstatohet se egziston.

1. Vendimi i parashtruesit të kërkesës mbi furnizuesin e zgjedhur, gjegjësisht furnotrit me arsyetim dhe profakturë.

Dokumentacioni i cili sigurohet në përputhje me nenin 9 dhe 103 të Ligjit mbi Procedurën e Përgjithshme Administrative (Gazeta Zyrtare e RS-ës”, nr 18/16 dhe 95/18 – interpretim autenitik)

1. Ekstrakti nga Agjencia e Regjistrit të Bizneseve (APR);

2) Akti i Themelimit të parashtruesit së kërkesës (origjinali ose fotokopja e vërtetuar);

1. Raportet vjetore financiare për vitin 2021, 2022 dhe 2023 (bilanci gjendjes, bilanci i të ardhurave dhe shtojca statistikore) të vërtetuara nga kontabilisti dhe përfaqësuesi ligjor i subjektit ekonomik me listën e regjistrimit të mjeteve themelore në ditën 31 dhjetor v. 2023; (për sipërmarrësit të cilët udhëheqin kontabilitet të thjeshtë nuk dorëzohet bilanci i gjendjes),

* sipërmarrësit dorëzojnë vëllimin e të hyrave të realizuara dhe shërbimeve të prodhimit në 2021, 2022 dhe 2023, kopjen e kontratave të lidhura me vlerësit dhe deklaratën e vërtetuar (në baza të formularit KPO) me të cilën vërtetohez:
* lëvizja e të hyrave nga shitja e prodhimeve/shërbimeve prodhuese në vitin 2023 (rritja),
* investimi i sipërmarrësve në mënyrë kumulative në vitin 2022 dhe 2023,
* vëllim i të ardhuravë të realizuara dhe shërbimeve prodhuese në vitin 2023 – në rast që sipërmarrëse nuk e dorëzon diçka nga dokumentacioni, paraqitja do të analuohet si e pa plotë.

1. Formulari i aplikimit M4 dhe/ose MA për punonjësit, si dhe ekstrakti i së PPP-së PD-së për tre muajt e fundit para konkursit.
2. Formulari JCI - Formulari i Drejtorisë Doganore që vërteton se tregu i plasmanit të mallrave dhe shërbimeve prodhuese është i huaj - në rast se aplikanti deklaron në vetë aplikacionin se tregu i plasmanit është i huaj; Në rast se formulari nuk dorëzohet, do të konsiderohet se tregu i plasmanit është vendor;
3. Vërtetimi original nga filialja kompetente e Administratës Tatimore që aplikuesi ka shlyer të gjitha detyrimet tatimore dhe kontributet deri në datën e shpalljes së konkursit.
4. Vërtetimin origjinal e organit kompetent të vetëqeverisjes lokale që aplikanti ka shlyer të gjitha obligimet ndaj vetëqeverisjes lokale që përfundojnë me datën e publikimit të ftesës publike;
5. Vërtetimin origjinal të organit kompetent që personit juridik në vitin e fundit para publikimit të ftesës publike nuk iu është shqiptuar një masë e plotëfuqishme e ndalimit të kryerjes së veprimtarisë – i lëshuar pas shpalljes së konkursit;
6. Vërtetimi i Bankës Kombëtare të Serbisë se llogaria e aplikantit nuk është i bllokuar që nga 1 janari 2024 – i lëshuar pas shpalljes së konkursit;
7. Vërtetimi i Agjencisë së Regjistrit të Bizneseve ose gjykatës kompetente që kundër tyre nuk është iniciuar procedura e falimentimit ose likuidimit, të lëshuara pas shpalljes së konkursit;

**IV AFATI PËR PARAQITJE DHE PËR DORËZIMIN E DOKUMENTEVE**

Afati për dorëzimin e paraqitjeve në konkurs është deri më date 05.09.2024.

Parashtruesit, paraqitjet e tyre së bashku me dokumentacionin përcjellës duhet t`ia dorëzojnë Shërbimit të Trupit Koordinues personalisht apo me postë rekomanduese në adresën:

Shërbimi i Trupit Koordinues i Qeverisë së Republikës së Serbisë për komunat Preshevë, Bujanoc dhe Medvegjë

Bulevar Mihaila Pupina 2, 11 070 Novi Beograd

###### Paraqitjet dorëzohen në zarfin e mbyllur dhe të vulosur me shënimin „Prijava za konkurs – za sredstva za subvencije privatnim preduzećima u 2024. godini u opštinama Preševo, Bujanovac i Medveđa, sa napomenom „NE OTVARATI PRE ISTEKA ROKA“, me emrin e plotë dhe adresën e dërguesit në pjesën mbrapa të zarfit.

###### Paraqitjet të cilat nuk dorëzohen sipas mënyrës së paraparë të lartëpërmendur nuk do të shqyrtohen.

**V NDARJA E MJETEVE**

###### Shikimin, kontrollimin e rregullësive formale, vlerësimin e aplikacioneve dhe sjelljen e vendimit mbi ndarjen e fondeve të subvencionimit kryhet nga ana Komisioni, i cili formohet me vendim të u.d të drejtorit të Shërbimit të Trupit Koordinues të Qeverisë së Republikës së Serbisë për komunat Preshevë, Bujanoc dhe Medvegjë.

###### Çdo paraqitje vlerësohet në bazë të kritereve për vlerësimin e paraqitjeve dhe përpilohet rang lista e bazuar në numrin e pikëve në përputhje me kriteret.

###### Do të merren parasysh vetëm aplikacionet e dorëzuara në mënyrë komplete dhe në kohë.

###### Në rast se shumë aplikime kanë numrin e njejtë të pikëve, përparsi do të kenë aplikimet në të cilat numri i planifikuar i punëtorëve të rinj është më i madh.

###### Komisioni mund të kryejë verifikim shtesë të dokumentacionit të paraqitur dhe të kërkojë informacion shtesë gjatë vlerësimit dhe përzgjedhjes së aplikacioneve (p.sh. kontrollimi i çmimeve të tregut të pajisjeve që do të blihen), por vetëm për aplikantët që kanë plotësuar kërkesat formale të Programit dhe konkursit. Vetëm aplikimet e plota dhe në kohë do të merren parasysh.

###### Nëse disa aplikime kanë të njëjtin numër pikësh, përparësi do t'i jepet aplikacionit në të cilin numri i punonjësve të rinj të planifikuar është më i madh.

###### Komisioni mund të kryejë një kontroll shtesë të dokumentacionit të paraqitur dhe të kërkojë informacion shtesë gjatë vlerësimit dhe përzgjedhjes së aplikacioneve (p.sh. kontrollimi i çmimeve të tregut të pajisjeve që do të blihen), por vetëm për aplikantët që kanë plotësuar kërkesat formale të Programit dhe konkursit. Parasyshë do të merren dhe do të vlersohen vetëm aplikacionet e dorëzuara me kohë dhe aplikimet e sakta dhe të plota.

###### Vlerësimi i aplikimeve që plotësojnë kërkesat formale të përcaktuara në pikën 1.7, nga Komisioni kryhet sipas kritereve të mëposhtme: lëvizja e të ardhurave nga shitjet e produkteve/shërbimeve të prodhimit në 2023 krahasuar me 2022, rritje në numër të punësuar në vitet 2023/2022, numri i punonjësve, investimi(et) e personit juridik kumulativisht në 2022 dhe 2023, tregu i vendosjes së produkteve, gjegjësisht shërbimet e prodhimit të një personi juridik, vëllimi i qarkullimit të mallrave dhe prodhimit shërbimi në vitin 2023, treguesit financiarë të subjektit afarist – likuiditeti dhe rentabiliteti (numri i kontratave të nënshkruara me klientët, numri i klientëve me kontratat e nënshkruara dhe vlera e kontratës - për sipërmarrësit), ndikimi i aktiviteteve në rritja e konkurrencës, efikasiteti energjetik i pajisjeve që blihen, pavarësisht nëse është shfrytëzuesi i fondeve ka shfrytëzuar tashmë fondet e Shërbimit të Trupit Koordinues, të propozuar shuma e bashkëfinancimit nga burimet e veta, vlerësimi i numrit të të punësuarve të rinj me realizimi i investimeve.

###### Kriteret e specifikuara për vlerësimin e aplikimeve janë të shtjelluara në mënyrë të detajuar në formularin “Kriteret e vlerësimit të aplikacioneve”.

###### Numri maksimal i pikëve që mund të arrijë një aplikim sipas sa më sipër kriteri është 100.

###### Numri minimal i pikëve që duhet të arrijë një aplikim për t'u kualifikuar për të njëjtën gjë fondet e miratuara janë 35.

###### Kriteret e eliminimit për vlerësimin e aplikacioneve:

###### - që subjekti afarist nuk i plotëson kushtet themelore të konkurrimit;

###### - që aktiviteti i propozuar nuk është në përputhje me aktivitetet që janë lënd e konkursit;

###### - që aplikacioni të ketë më pak se 35 pikë;

###### - që subjekti afarist ka një vlerë likuiditeti nën 0.49.

Në përputhje me kriteret e përcaktuara, Komisioni do të kryejë renditjen e aplikacioneve për shpërndarjen e fondeve. Komisioni pas rangimit të kryer, në bazë të autorizimit nga vendimi, në afat prej 15 ditëve nga data e skadimit të afatit për dorëzimin e aplikacioneve, do të sjellë vendim për përzgjedhjen e aplikacioneve për të cilat do të jepen mjetet e pakthyeshme, të cilën e nënshkruan kryetari/ja i/e Komisionit.

Kandidatët, paraqitjet e të cilëve janë refuzuar nga Shërbimi Trupi Koordinues kanë të drejtë ankese brenda 8 ditëve nga data e marrjes së vendimit për ndarjen e fondeve, në përputhje me nenin 32 dhe 147 të Ligjit mbi Procedurën e Përgjithshme Administrative.

Në ankesë duhet të theksohet vendimi i kontestuar, numri dhe datën e vendimit, arsyet për paraqitjen e ankesës dhe arsyetimi.

             Ankesa i parashtrohet u.d të drejtorit të Shërbimit të Trupit Koordinues të Qeverisë së Republikës së Serbisë për komunat Preshevë, Bujanoc dhe Medvegjë, ndërsa përmes Komisionit për Vlerësimin dhe Përzgjedhjen e Aplikacioneve për Caktimin e Fondeve për Subvencione për Bizneset në Pronësi Private, në adresën e Shërbimit të Trupit Koordinues të Qeverisë së Republikës së Serbisë për komunat Preshevë, Bujanoc dhe Medvegjë, përkatësisht në adresën Bulevar Mihaila Pupina 2, 11070 Novi Beograd, Beograd.

Mbi ankesën vendos u.d i drejtorit të Shërbimit të Trupit Koordinues brenda 15 ditëve nga data e pranimit të ankesës.

 Vendimi i u.d i drejtorit sipas ankesave të paraqitura është përfundimtar në procedurën administrative.

Mjetet e pakthyeshme të miratuara do të paguhen në llogarinë e furnizuesit, gjegjësisht furnitorit.

Shërbimi i Trupit Koordinues do të nënshkruajë kontratë trepalëshe, me shfrytëzuesit e fondeve dhe furnizuesit, gjegjësisht furnitorit që ata kanë zgjedhur.

Aktiviteti për të cilin miratohet fondi, si dhe të gjitha pagesat që lidhen me realizimin e tij, duhet të fillohen pas nënshkrimit të kontratës dhe të përfundohen brenda 6 muajve nga data e lidhjes së kontratës.

Shfrytëzuesi i mjeteve dhe furnizuesi i pajisjeve janë të detyruar që me rastin e nënshkrimit të kontratës me Shërbimin e Trupit Koordinues Trupit të dorëzojnë: kambialin dhe autorizimin e kambialit dhe kërkesën për evidentimin e kambialit, si dhe një garanci bankare e lëshuar të rregullt në favor të Shërbimit të Trupit Koordinues (nëse furnizuesi është person juridik i huaj).

Me rastin e nënshkrimit të kontratës, furnizuesi, gjegjësisht furnitori është i detyruar të paraqesë vërtetimin origjinal të Agjencisë për Regjistrat e Bizneseve për subjketet ekonomike vendore, gjegjësisht organit tjetër kompetent për bizneset e huaja, që ndaj tyre nuk është inicuar procedura e likuidimit ose falimentimit. Vërtetimi duhet të jetë lëshuar pas shpalljes së konkursit.

Përfituesi i fondeve gjithashtu është i detyruar të paraqesë edhe kërkesën për pagesën e fondeve tek Shërbimi i Trupit Koordinues.

Parashtruesi i aplikimit duhet pas përfundimit të aktiviteteve/projekteve të dorëzojë Shërbimit të Trupit Koordinues raportin mbi realizimin e aktiviteteve/projekteve të bashkë-financuara përmbajtja e të cilit dhe afati i fundit për dorëzimin do të definohen në kontratë.

Dokumentacioni i theksuar duhet t`i dorëzohet Shërbimi të Trupit Koordinues në afat prej tridhjetë ditëve pas përfundimit të të gjitha aktiviteteve.

**VI FORMULARËT E KONKURSIT**

Formularët e konkursit dorëzimin e paraqitjeve janë në dispozicion në faqen e internetit të Trupit Koordinues [www.kt.gov.rs](http://www.kt.gov.rs) dhe në faqen e internetit të Komunës Preshevës [www.presevo.rs](http://www.presevo.rs), Komunës së Bujanocit [www.bujanovac.rs](http://www.bujanovac.rs) dhe Komunës së Medvegjës [www.medvedja.ls.gov.rs](http://www.medvedja.ls.gov.rs).

Për pyejte shtesë mund të drejtoheni ekskluzivisht në formë të shkruar në adresën elektronike: [fatos.mustafa@kt.gov.rs](mailto:fatos.mustafa@kt.gov.rs)